ved deres Nærværelse bidrager til gunstige Opholdssteder for 

 Smaafugle; og tidligere fandtes der endnu 2 til 3 gamle Haver 

 med Krat og større Træer. Her var et sandt Eldorado for 

 byggende Fugle; men nu er de for en Del indtagne til Gader, 

 hvorfor Fuglene har maattet fortrække; dette er vel Grunden 

 til, at Nattergalen f. Eks. er forsvunden, omend de mange Katte 

 maaske ogsaa har deres Part i Skylden. Men endnu findes der 

 dog som sagt en Mængde Haver og enkelte store, f. Eks. Præste- 

 gaardens, hvortil kommer flere store nye Gartnerier, saa at der 

 fremdeles er god Plads for ynglende Fugle, hvad der viser sig 

 ved, at omend Arterne ikke er særlig talrige, saa er Individernes 

 Antal ganske godt. Den gamle Kirke med sine mange Huller 

 yder hgeledes Ly for mange Fugle; endvidere findes hist og 

 her, f. Eks. i min Have, Lindetræer, der er omspundne med 

 Vedbend lige op til de tyndeste Grene, og hvori der saaledes 

 findes Skjul til en Mængde Fugle baade til Ophold og Yngle- 

 plads. 



1. Emberiza miliaiia, Bomlærke, findes ikke inde i Byen, 

 men i Stakhaverne i Udkanterne. Jeg har ikke fundet dens 

 Rede der — for at finde Reden af Bomlærken skal der søges 

 godt, hvad jeg af anførte Grunde ikke gør — men da den er 

 talrig og stadig til Stede paa nævnte Steder, yngler den sikkert 

 her eller i umiddelbar Nærhed. 



2. Emberiza citrinella, Gul spurv, er meget talrig; dens 

 Rede har jeg fundet i Stakhaver, og den kommer om Efteraaret 

 og Vinteren ind paa Gaderne for at opsamle Affald sammen 

 med Spurvene. 



3. Cannabina linota, Tornirisk, er talrig og yngler over- 

 alt, selv i umiddelbar Nærhed af, hvor Folk færdes i Haverne. 

 Det er for saavidt mærkeligt, som jo Fuglen er sky og forsigtig; 

 men Yngleplads vælger den med stor Tilhdsfuldhed; med sin 

 lille Kvidren liver den op i Haven, og Hannens smukke røde 

 Farve er det en Øjenlyst at se paa. Men man skal sidde stille, 

 da den er meget paapassende og flygter, naar den mærker 

 Uraad. 



4. Ligurinus chloris, Grønirisk, Svenske, hører ogsaa 

 til de ret almindelige Fugle her i Haverne, om den end ikke 

 er talrig. Om Vinteren flokkes den med Spurv, Bogfinke og 

 Gulspurv i Stakhaverne; dens smukke, grønlige Dragt med den 

 gule Stribe paa Vingekanten gør den til en Pryd. 



